open-index/open-wikipedia-markdown huggingface dataset:
CrazyMonkeyGames

**CrazyMonkeyGames.com** on internetsivusto, joka tarjoaa Flash-pelejä. Sivuston käyttäjät ovat pääosin nuoria, niukka enemmistö on naisia.

## Boxhead

**Boxhead** on päähahmo viidessä CrazyMonkeyGamesin internet-pelissä.

Pelit julkaisujärjestyksessä ovat:

* Boxhead Halloween
* Boxhead: The Rooms
* Boxhead: More Rooms
* Boxhead: 2Play Rooms
* Boxhead: The Zombie Wars

Kaikissa Boxhead-peleissä lukuun ottamatta Boxhead Halloweenia on tavoitteena tappaa mahdollisimman paljon zombeja ennen kuin kuolee itse. Zombien tappamisesta saa pisteitä, ja pistetuloksen voi lähettää highscore-taulukkoon. Pelisarjan tekijä on Sean Cooper.

Boxhead

Boxhead on yksi suosituista nettipeleistä. Boxhead pelejä on 7. Ne ovat: Boxhead Halloween special, Boxhead the rooms, Boxhead Even more rooms, Boxhead Bounty hunter, ja Boxhead Zombie wars. Viholliset: Zombit, Devilssit (iskee tulta) Vampyyrit, Muumiot, Juoksevat zombit. Tasoja on Beginner, Indermiate, Expert, ja Nightmare. Boxhead 2playssa voit pelata toista pelaajaa vastaan Deatchmatchissa, tai toisen pelaajan kanssa zombeja vastaan Cooperactivessa. Aseet: Pistooli (1) UZI (2) Shotgun (3) Barrels (räjähtäviä tynnyreitä) (4) Claymore (5) Gharge pack (6) Airstrike (7) Rocket/sinko (8) Railgun (9) Minigun (10) Barricades (11) Turret gun (12) Turret mortor (13) Uudistetaan kun tietoa tulee!

### Boxhead: The Rooms
Boxhead: The Rooms on Boxhead-pelisarjan toinen osa. Pelin tavoite on puolustaa itseään, kun zombit hyökkäävät pelaajan kimppuun. Asevalikoimaan on lisätty räjähtävät tynnyrit, miinat, rakettiheitin ja lasersäteitä ampuva pistooli. Peliin on sisällytetty viisi erilaista kenttää. Lisäksi peliin on lisätty aseiden parannuksia. Parannuksia ja uusia aseita saa, kun saavuttaa tarpeeksi suuren zombikertoimen, joka laskee koko ajan, mutta jota voi nostaa tappamalla zombeja. Peli julkaistiin 24.12.2006.

## Lähteet
* Boxhead series

### Viitteet

## Aiheesta muualla
*CrazyMonkeyGames.com
Pekka Mellavuo

**Petter "Pekka" Mellavuo** (alk. **Menschakoff**, 27. tammikuuta 1913 Suojärvi – 27. tammikuuta 1992 Helsinki) oli suomalainen painija.

Mellavuo edusti Suomea Lontoon 1948 olympialaisten vapaapainikilpailuissa. Hänet oli alun perin valittu raskaaseen sarjaan, mutta Veikko Peräkorven loukkaannuttua hän paini raskaassa keskisarjassa (alle 87 kg) pääsemättä palkintosijoille. Painin johtoryhmä käski hänen laihduttaa alempaan sarjaan päädyttyään siihen tulokseen, että hän oli tarpeeksi hyvässä kunnossa selviytyäkseen noinkin suuresta painonpudotuksesta.  Se olisikin voinut onnistua ellei arpaonni olisi osunut tämän sarjan ehdottomaan voittajaan, joka ei hävinnyt yhtään ottelua.

Seuratasolla Mellavuo edusti Suojärven Urheilijoita ja Viipurin Voimailijoita. Hän voitti Suomen mestaruuden vapaapainissa neljä ja kreikkalais-roomalaisessa painissa kolme kertaa. SM-mitaleja hänellä oli yhteensä 15.

## Saavutuksia
* Olympiaedustaja Lontoossa 1948 (raskas keskisarja)
* Suomen mestari vapaapainissa 1939 (raskas keskisarja) sekä 1940, 1943 ja 1947 (raskas sarja)
* Suomen mestari kreikkalais-roomalaisessa painissa 1945, 1946 ja 1947, 1948, 1951 (raskas sarja)
* Muistokisat 1940
* Kenttäarmeijan mestaruus 1943
* Puolustusvoimien mestaruus 1943
* Suurkisojen hopea 1947

## Lähteet

*
Hiroshi Suzuki

**Hiroshi Suzuki** (; s. 18. syyskuuta 1933 Aichin prefektuuri) on japanilainen uimari, joka edusti maataan Helsingin kesäolympialaisissa 1952 saavuttaen hopeamitalit 100 metrin vapaauinnissa ja 4&nbsp;×&nbsp;200 metrin vapaauintiviestissä. Suzuki kilpaili myös Melbournen kesäolympialaisissa 1956.

## Lähteet
* Hiroshi Suzuki Bio, Stats, and Results  Olympics at the Sports-Reference.com 

### Viitteet
The Kids Are Alright (soundtrack)

**The Kids Are Alright** on The Whon kesäkuussa 1979 julkaistu soundtrack samannimisestä dokumenttielokuvasta. Sen kappaleet ovat pääosin ennenjulkaisemattomia konserttiäänityksiä.

## Kappaleet
*Kaikki kappaleet säveltänyt ja sanoittanut Pete Townshend, ellei toisin mainita.
*CD-versiossa kaikki kappaleet sisältyvät yhdelle levylle.

### LP 1

**A-puoli**
# 
# 
# 
# 
# 
# 
**B-puoli**
#
# 
# 
# 

### LP 2
**A-puoli**
# 
# 
# 
# 
# 
**B-puoli**
#
# 

## Kokoonpano
* Roger Daltrey – laulu, huuliharppu, tamburiini
* John Entwistle – bassokitara, laulu
* Keith Moon – rummut
* Pete Townshend – kitara, laulu

## Lähteet
Klitoriksen hupun lävistys

**Klitoriksen hupun lävistys** () on yksi yleisimmistä naisten genitaalialueen lävistyksistä. Lävistys voidaan tehdä joko pysty- tai vaakasuunnassa, ja se menee klitoriksen suojahupun lävitse. Pystysuuntainen lävistys on yleisempi. Lävistys paranee nopeasti, noin kahdessa kuukaudessa.

Liikunta saattaa ensimmäisinä päivinä tuntua hieman epämiellyttävämmältä, mutta asia korjaantuu nopeasti. Mikäli lävistys tuntuu ärsyyntyvän seksistä, sitä voi venyttää hieman. Tällöin myös uloskasvun/repeytymisen riski pienenee.

## Lähteet

## Aiheesta muualla
Kevin Cronin

**Kevin Cronin** (s. 6. lokakuuta 1951 Illinois, Yhdysvallat) on yhdysvaltalainen rock-muusikko, joka tunnetaan REO Speedwagon-yhtyeen laulaja-pianistina. Kevin Cronin on kuulunut REO Speedwagon-yhtyeen kokoonpanoon vuodesta 1972. Cronin on säveltänyt lähes kaikki yhtyeen kappaleet, muun muassa Keep On Loving You -balladin.
Clarke Scholes

**Clarke Currie Scholes** (25. marraskuuta 1930 Detroit, Michigan, Yhdysvallat – 5. helmikuuta 2010) oli yhdysvaltalainen uimari. Hän voitti 100 metrin vapaauinnin olympiakultaa Helsingistä vuonna 1952 ja saavutti kultaa myös Pan-Amerikan kisoissa 1955. 

Scholes oppi uimaan nelivuotiaana. Hän opiskeli Michigan Staten yliopistossa ja sai valmennusta olympiakultaan Matt Mannilta. Scholes kelpuutettiin uinnin kansainväliseen Hall of Fameen vuonna 1980.

## Lähteet
Paavo Sepponen

**Paavo Sepponen** (30. lokakuuta 1923 Alavus – 6. marraskuuta 1998 Nurmo) oli suomalainen painija.

Sepponen edusti Suomea vapaapainijana kaksissa olympialaisissa. Lontoossa 1948 hän sijoittui alle 79 kilon sarjassa viidenneksi ja Helsingissä 1952 hän karsiutui toisessa ottelussaan alle 87 kilon sarjassa.

Seuratasolla Sepponen edusti Sydänmaan Viriä, Alavuden Urheilijoita, Seinäjoen Urheilijoita ja Nurmon Jymyä. Hän voitti vuosina 1943–1951 Suomen mestaruuden vapaapainissa viidesti ja kreikkalais-roomalaisessa painissa kerran. Hänen veljensä Heikki Sepponen voitti painissa yhden Suomen mestaruuden.

## Lähteet

*
Fender Cyclone

**Fender Cyclone** on Fenderin vuodesta 1997 vuoteen 2006 valmistama sähkökitaramalli.

## Rakenne ja tekniikka

Fender Cyclone on kokopuurunkoinen sähkökitara, jonka mensuuri on 629 mm (24.75″). Perus-Cyclonessa on lepästä tai poppelista valmistettu runko, vaahterakaula ja kaulassa ruusupuinen otelauta (radius 9.5 tuumaa), Cyclonessa oli yksikelainen *Tex-Mex Strat* -tallamikrofoni ja Fenderin *Atomic-[[Humbucker]]*-kaulamikrofoni ja niiden vaihtoon kolmiasentoinen kytkin.

Cyclone on muodoiltaan paljon Fender Mustangin kaltainen. Cyclonen runko on vain neljäsosatuuman paksumpi kuin Mustangin. Lisäksi Cyclonen lapa on samankaltainen kuin Fender Jazzmasterin.

## Alamallit

Cyclonesta on valmistettu Fender Cyclone II- ja Fender Cyclone HH -alamallit. 

Cyclone II tuli myyntiin vuonna 2002. Siinä oli yhden yksikelaisen mikrofonin ja humbuckerin sijasta kolme yksikelaista MIA Jaguar-mikrofonia. Sen lisäksi Cyclone II -mallin kytkimetkin olivat samanlaiset kuin Fender Jaguarin.

Fender Cyclone HH tuli myyntiin vuonna 2003. Nimestäkin päätellen Cyclone HH:ssa on mikrofoneina Fender *Santa Ana*- ja *Atomic II* -humbuckerit.

Cyclonen ja sen alamallien valmistus lopetettiin samoihin aikoihin, vuosien 2006 ja 2007 aikana. 

## Lähteet
* Cyclone Specs
Veikko Peräkorpi

**Kaarlo Veikko Peräkorpi** (9. helmikuuta 1917 Ilmajoki – 26. heinäkuuta 1997 Jyväskylä) oli suomalainen painija.

Peräkorpi valittiin edustamaan Suomea Lontoon 1948 olympialaisten vapaapainin keskiraskaaseen sarjaan (alle 87 kg) mutta sairastumisen vuoksi hän ei kilpaillut. Euroopan-mestaruuskilpailuihin hän osallistui Tukholmassa vuonna 1946.

Seuratasolla Peräkorpi edusti Ilmajoen Kisailijoita, Jyväskylän Kenttäurheilijoita, Jyväskylän Voimailijoita ja Jyväskylän Poliisiurheilijoita. Hän voitti Suomen mestaruuden vapaapainissa neljä ja kreikkalais-roomalaisessa painissa kaksi kertaa. Ammatiltaan hän oli poliisi.

## Saavutuksia

* Suomen mestari vapaapainissa 1937, 1938, 1939 ja 1946 (raskas sarja)
* Suomen mestari kreikkalais-roomalaisessa painissa 1941 ja 1942 (raskas sarja)

## Lähteet

*
Walter Ris

|}
**Walter Stephen ”Wally” Ris** (4. tammikuuta 1924 Chicago, Illinois – 25. joulukuuta 1989 Kalifornia) oli yhdysvaltalainen uimari. Hän voitti vuoden 1948 kesäolympialaisissa Lontoossa kultaa 100 metrin vapaauinnissa ajalla 57,3 ja 4 × 200 metrin vapaauintiviestissä. 

Ris pääsi uinnin kansainväliseen Hall of Fameen vuonna 1966.

## Lähteet
Per-Erik Förars

**Per-Erik ”Pärre” Förars** (4. lokakuuta 1924 Vaasa – 14. tammikuuta 2011 Helsinki) oli suomalainen iskelmälaulaja ja viulisti. Förars oli mukana Toivo Kärjen yhtyeessä jo vuonna 1946, myöhemmin lukuisilla Kärjen levytyksillä sekä tämän kiertueyhtyeessä . Förars oli monitaitoinen muusikko: laulamisen lisäksi hän soitti muun muassa kitaraa, viulua, klarinettia ja kaikkia eri saksofoneja.

Förarsin ensimmäinen levytys laulajana oli duetto Vieno Kekkosen kanssa: käännösiskelmä ”Kaksi unista ihmistä” levytettiin huhtikuussa 1956. Sitä seurasivat vuonna 1957 ”Marianne” ja ”Naurava kulkuri”.  Toivo Kärjen-Reino Helismaan kappaleita hän levytti kolme vuosina 1958-1962, mm. "Kuljemme katsellen kuuta" . 

Parhaiten Förarsin levytyksistä menestyi ”Kerro, kultainen kuu”, joka oli vuoden 1959 alussa Suomen listakolmosena. Televisiossa Förars oli mukana *Kuukauden suositut* -musiikkiohjelmassa. Erkki Melakosken orkesterin laulusolistina hän oli 1960-luvulla yhdessä Laila Kinnusen kanssa. Hänen viimeisiä levytyksiään on ”Niin kuin ruusu”, jolla hän osallistui Suomen vuoden 1963 euroviisukarsintoihin.  Kaikkiaan levytyksiä laulajana kertyi noin 60 . 

Förars valmistui juristiksi ja toimi lähes 29 vuotta Helsingin raastuvanoikeuden oikeusneuvosmiehenä (nyk. käräjätuomari). Hän istui Helsingin valtuustossa valittuna SDP:stä.

## Diskografia
* *Pärre Förarsia tapaamassa* (Rytmi, 1958)
* *Pärre* (Rytmi, 1958)
* *Unohtumattomat: Iskelmiä 50- ja 60-luvuilta* (levyllä mukana Per-Erik Förars, Ilkka Rinne, Kalevi Korpi ja Johnny Forsell, Fazer Finnlevy, 1994)

## Elokuvat
* *[[Maija löytää sävelen]]*, 1950, muusikko (orkesterin 2. viulisti)
* *[[Suuri sävelparaati]]*, 1959, laulaja
* *[[Toivelauluja (elokuva)|Toivelauluja]]*, 1961, laulaja

## Lähteet

## Aiheesta muualla
*
Shadowgrounds Survivor

**Shadowgrounds Survivor** on suomalaisen Frozenbyten kehittämä ja vuonna 2007 julkaistu isometrisestä kuvakulmasta kuvattu ammuntapeli. Peli on spin-off-osa vuonna 2005 julkaistulle *[[Shadowgrounds]]*-videopelille. Pelin musiikin on säveltänyt suomalainen Ari Pulkkinen.

*Shadowgrounds Survivorissa* on edeltäjäänsä verrattuna tarkempi grafiikka ja parempi fysiikanmallinnus. Lisäksi pelissä on roolipelityylinen päivitysjärjestelmä aseille ja pelihahmoille. Pelin kehityksessä on panostettu erityisesti modattavuuteen. Pelissä on työkaluja, joiden avulla omien modien ja karttojen tekeminen peliin on tavallista helpompaa. *Shadowgroundsin* tapaan peli on käännetty myös Linuxille yhteistyössä jyväskyläläisen Igioksen kanssa.

## Vastaanotto

Metacritic -kerääjäsivustolla pelillä on 79/100 pistettä.

## Lähteet

## Aiheesta muualla
* 
* Virallinen kotisivu
Mustakaijat

**Mustakaijat** (*Coracopsis*) on kaijasuku. Suvun lajit elävät Intian valtameren saarilla ja Madagaskarilla. Ne ovat nimensä mukaisesti sulkapuvultaan mustia tai liki mustia.

Mustakaijat ovat erikoisia lintuja, sillä niillä koirailla on penismäinen uloke, joka lukittuu naaraan sisään paritellessa jopa yli 100 minuutiksi.

## Lajit
Sukuun kuuluu BirdLife Suomen mukaan kolme lajia:

* Seychellienmustakaija (*Coracopsis barklyi*)
* Pikkumustakaija (*Coracopsis nigra*)
* Isomustakaija (*Coracopsis vasa*)

Jotkut lähteet tunnustavat myös pikkumustakaijasta erotetun neljännen lajin, *Coracopsis* *sibilans*. 

## Lähteet
Digital Love

**Digital Love** on Daft Punkin vuonna 2001 julkaistulla albumilla *[[Discovery (Daft Punkin albumi)|Discovery]]* julkaistu kappale. Kappale kestää lähes 5 minuuttia. Kappaleessa lauletaan enemmän kuin missään muussa Discoveryn menestyskappaleissa.

## Kappaleet
# 
# 
# 
# "Aerodynamic"
# "Aerodynamite"
Fritz Lipmann

**Fritz Albert Lipmann** (12. kesäkuuta 1899 Königsberg, Saksa – 24. heinäkuuta 1986) oli amerikansaksalainen biokemisti ja koentsyymi A:n löytäjä 1947. Tästä ja muista koentsyymi A:han liittyvistä tutkimuksista hän sai puolet Nobelin lääketieteen palkinnosta 1953, toinen puoli myönnettiin Hans Krebsille.

Lipmann syntyi juutalaiseen perheeseen. Hän opiskeli lääketiedettä Königsbergin, Berliinin ja Münchenin yliopistossa. Hän valmistui Berliinissä 1924. Hän palasi Königsbergiin opiskelemaan kemiaa professori Hans Meerweinin ohjauksessa. 1926 hän meni Otto Meyerhofiin ohjaukseen Berliinin Kaiser Wilhelm -instituuttiin valmistelemaan väitöskirjaansa. Sen jälkeen hän lähti Meyerhofin perässä Heidelbergiin Kaiser Wilhelmin lääketieteelliseen tutkimuslaitokseen.

Vuodesta 1939 hän asui ja työskenteli Yhdysvalloissa. 1949–1957 hän toimi biokemian professorina Harvardin yliopiston lääketieteellisessä tiedekunnassa. Vuodesta 1957 alkaen hän opetti ja johti tutkimusta Rockefellerin yliopistossa New Yorkissa. Hänelle myönnettiin National Medal of Science -palkinto 1966.

## Lähteet

## Aiheesta muualla
* Nobelin palkinnon saajien elämäkerta 
*Juutalaisen virtuaalikirjaston elämäkerta
Jon Henricks

**Jo(h)n Malcolm Henricks** (s. 6. kesäkuuta 1935) on australialainen uinnin kaksinkertainen olympiavoittaja. 

Henricks voitti kaksi kultamitalia vuoden 1956 kesäolympialaisissa Melbournessa. Hän voitti 100 metrin vapaauinnin olympiaennätyksellä 55,4 ja 4&nbsp;×&nbsp;200 metrin vapaauintiviestin maailmanennätyksellä 8.23,6. Voitto 100 metrin vapaauinnissa oli hänen 56. peräkkäinen voittonsa sillä matkalla kolmen vuoden aikana. Hän kilpaili kesäolympialaisissa vielä vuonna 1960 mutta ei menestynyt.

Kansainyhteisön kisoissa vuonna 1954 Henricks voitti kultaa 110 jaardin vapaauinnissa, 4&nbsp;×&nbsp;220 jaardin vapaauintiviestissä sekä sekauintiviestissä.

Myös Australian-mestaruuskilpailuissa lukuisia kultamitaleja voittanut Henricks kelpuutettiin uinnin kansainväliseen Hall of Fameen vuonna 1973.

## Lähteet
Apemosyne

**Apemosyne** () oli kreikkalaisessa mytologiassa Kreetan kuninkaan Katreuksen tytär. Hänen isänsä saatua oraakkelilta ennustuksen, jonka mukaan yksi hänen omista lapsistaan surmaisi hänet, hänen veljensä Althaimenes päätti kauhuissaan paeta Apemosynen kanssa Kreetalta välttääkseen ennustusta toteutumasta. He päätyivät Rodokselle, jossa Hermes ihastui Apemosyneen. Hermes ei kuitenkaan kyennyt sieppaamaan Apemosyneä, koska tämä oli häntä nopeampi jaloistaan. Niin Hermes levitti tuoreita vuotia polulle, ja kun Apemosyne oli palaamassa lähteeltä, hän liukastui ja Hermes riisti hänen neitsyytensä.

Kun Apemosyne kertoi tapahtuneesta Althaimeneelle, hänen veljensä piti jumalaa vain tekosyynä ja potki hänet sisarensa kuoliaaksi.

## Lähteet
Harder, Better, Faster, Stronger

**Harder, Better, Faster, Stronger** on Daft Punkin kappale vuonna 2001 julkaistulta albumilta *[[Discovery (Daft Punkin albumi)|Discovery]]*. Kappaleesta on tehty single, kuten muistakin Discoveryn menestyskappaleista. Kanye Westin Stronger kappaleen tausta on lainattu tästä kappaleesta.
Aerodynamic

**Aerodynamic** on Daft Punkin vuonna 2001 julkaistu kappale heidän albumiltaan *[[Discovery (Daft Punkin albumi)|Discovery]]*. Kappaleessa ei lauleta, kuten muissa Discoveryn menestyneimmissä kappaleissa. Kappaleessa kuullaan myös pelkkä kitarariffi.

## Kappaleet
# 
#
One More Time

**One More Time** on Daft Punkin vuonna 2000 julkaisema kappale, joka julkaistiin vuonna 2001 heidän albumillaan *[[Discovery (Daft Punkin albumi)|Discovery]]*. Kappale on tyyliltään enimmäkseen pop-musiikkia. Kappale kestää yli 5 minuuttia ja on *Discoveryn* yksi menestyskappaleista.
Althaimenes

**Althaimenes** oli kreikkalaisessa mytologiassa Kreetan kuninkaan Katreuksen ainoa poika. Hänen sisaruksiaan olivat Klymene, Apemosyne ja Aerope.

Kun Katreus sai tietää oraakkelilta, että yksi hänen omista lapsistaan surmaisi hänet, hän piilotti ennustukset. Althaimenes sai kuitenkin tietää tästä ja pakeni kauhuissaan Apemosynen kanssa Rodokselle. Täällä Hermes ihastui hänen sisareensa ja vei tämän neitsyyden. Apemosynen kerrottua asiasta veljelleen tämä potki siskonsa kuoliaaksi pitäen jumalaa verukkeena.

Vuosia myöhemmin Katreus lähti merille etsimään poikaansa luovuttaakseen kruununsa hänelle. Laiva saapui Rodokselle keskellä yötä, ja sitä erehdyttiin luulemaan merirosvojen alukseksi. Athaimenes hyökkäsi muun joukkion kanssa tunkeutujia vastaan, ja ennustus sai täyttymyksensä; Katreus kuoli poikansa käsivarsille keihään lävistämänä. Kun Althaimenes sai myöhemmin tietää asioiden laidan, hän rukoili, että maa nielisi hänet, ja näin todellakin tapahtui; maahan aukeni railo, johon Althaimenes katosi.

## Lähteet
Filippiinien jalkapallomaajoukkue

**Filippiinien jalkapallomaajoukkue** edustaa Filippiinejä kansainvälisissä miesten jalkapallokilpailuissa ja sitä hallinnoi Filippiinien jalkapalloliitto.

Maajoukkue ei ole koskaan menestynyt kansainvälisellä tasolla, vaikka se onkin yksi maanosansa vanhimmista joukkueista. Filippiinit onkin yksi maailman heikoimmista maajoukkueista, eikä se selvinnyt edes vuosien 2006 tai 2010 MM-kisojen karsintaan. Se onkin keskittynyt nuorisojalkapallon kehittämiseen ja kansainvälisen maaottelukokemuksen kerryttämiseen pelaamalla alueellisissa turnauksissa, kuten esimerkiksi Kaakkois-Aasian mestaruuskisoissa. Vuonna 2019 Filippiinit pääsi ensimmäisen kerran Aasian-mestaruuskisoihin, jossa se jäi alkulohkonsa viimeiseksi.

Jalkapallo on kuitenkin hyvin suosittua maassa, erityisesti Iloilon ja Negros Occidentalin provinsseissa sekä Mindanaon saarella.

## Arvokisat
### Maailmanmestaruuskilpailut
* 1930–1938 – *Ei osallistunut*
* 1950 – *Jättäytyi pois*
* 1954–1962 – *Ei osallistunut*
* 1966 – *FIFA hyllytti maksamattomien palkkojen takia*
* 1970–2006 – *Ei osallistunut*
* 1974–2006 – *Jättäytyi pois*
* 1978–1994 – *Ei osallistunut*
* 1998 – *Ei selviytynyt karsinnoista*
* 2002 – *Ei selviytynyt karsinnoista*
* 2006–2010 – *Ei osallistunut*
* 2014–2018  – *Ei selviytynyt karsinnoista*

### Aasian mestaruuskilpailut
* 1956 – *Alkuerät*
* 1960 – *Karsintakierros*
* 1964–1968 – *Ei selviytynyt karsinnoista*
* 1972–1976 – *Ei osallistunut*
* 1980–1984 – *Ei selviytynyt karsinnoista*
* 1988–1992 – *Ei osallistunut*
* 1996 – *Diskattiin pelikelvottoman pelaajan peluuttamisesta*
* 2000–2004 – *Ei selviytynyt karsinnoista*
* 2007 – *Ei osallistunut*
* 2011–2015 – *Ei selviytynyt karsinnoista*
* 2019 – Alkulohko

## Lähteet

## Aiheesta muualla
* Filippiinien jalkapalloliitto
Toivesarja

__NOTOC__
**Toivesarja** on suomalaisen Aku Ankkuli -yhtyeen debyyttialbumi vuodelta 1993. Se sisältää covereita Kari Peitsamon kappaleista sekä käännöksen Wigwamin "Nuclear Nightclub" -kappaleesta.

Rocket Records julkaisi levystä uuden painoksen 21. toukokuuta 2008. Sillä on bonuksena seitsemän ennenjulkaisematonta Aku Ankkuli -kappaletta.

## Kappaleet
# 
# 
# 
#  (alkup. Nuclear Nightclub)
# 
# 
# 
# 

### Uusintapainos: Jälkeenjääneet nauhat
#  (alkup. Hang On Sloopy)
# 
#  (alkup. Green River)
# 
# 
# 
# 

## Kokoonpano
* Simo Koivunen – laulu, basso
* Seppo Pohjolainen – rummut, laulu
* Kimmo Pulkkinen – kitara (kappaleet 1–11)
* Tomi Rinne – kitara (kappaleet 12–15)
* Antti Pitkäjärvi – koskettimet (kappaleet 12–15)

### Tuotanto
* Tuomo Valtonen – äänittäjä
* Lasse Harkkala – kansikuva

## Lähteet
* Rocket Records: Aku Ankkuli 
*https://www.discogs.com/artist/2087860-Aku-Ankkuli

### Viitteet
1001 albumia jotka jokaisen on kuultava edes kerran eläessään

**1001 albumia jotka jokaisen on kuultava edes kerran eläessään** () on *[[1001 edes kerran eläessään]]* -sarjaan kuuluva Robert Dimeryn toimittama musiikkikirja, joka julkaistiin vuonna 2006.

Kirjan englanninkielisessä painoksessa on listattu 90 kansainvälisen musiikkikriitikon valitsemat 1001 merkittävintä populaarimusiikin albumia vuodesta 1955 vuoteen 2005. Albumit ovat kirjassa aikajärjestyksessä alkaen Frank Sinatran *[[In the Wee Small Hours]]ista* päättyen The White Stripesin *[[Get Behind Me Satan]]iin*. Albumeista on lyhyt tietopakkaus, jossa on albumin kansikuva, kappalelista, kappaleiden kesto, suositellut kappaleet, tuottaja, levy-yhtiö ja muuta tietoa levystä. 

Kirja painottuu vahvasti Pohjois-Amerikan ja Britannian rockiin ja jazziin, ja mukana on kultakin vuosikymmeneltä vain muutamia ei-englanninkielisiä albumeja.

Suomenkielisessä painoksessa esitellään ulkomaisten albumien lisäksi 80 suomalaista albumia. Albumivalinnoista ja esittelyistä vastaavat Jake Nyman sekä Pekka Laine ja Tero Liete.

## Katso myös
* *[[1001 elokuvaa jotka jokaisen on nähtävä edes kerran eläessään]]*

## Lähteet
* 

### Viitteet

## Aiheesta muualla
* 1001 Before You Die -kirjasarjan kotisivut.  (Arkistoitu 10.12.2015)
Kääk!

__NOTOC__
**Kääk!** on suomalaisen Aku Ankkuli -yhtyeen toinen albumi. Se julkaistiin vuonna 1994.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Simo Koivunen – laulu, basso
* Seppo Pohjolainen – rummut, laulu
* Kimmo Pulkkinen – kitara

+

* Kalle Grotenfelt – urut ("Rokkibändi yllättää")

### Tuotanto
* Tuomo Valtonen – äänittäjä
* Kaj Stenvall – kannen kuva (*Pieni itämainen vivahdus*, 1992)

## Lähteet
Termination Bliss

**Termination Bliss** on Deathstarsin toinen studioalbumi, joka julkaistiin 27. tammikuuta 2006.

## Kappaleet
# 
# 
# 
# 
# 
# 
# 
# 
# 
# 
# 

### Bonuskappaleet
# 
# 

## Kokoonpano
* Whiplasher Bernadotte – laulu
* Nightmare Industries – kitara
* Skinny – bassokitara
* Bone W Machine – rummut

## Arvostelut
* Imperiumi: 9/10
* Metal Temple: 

## Lähteet
Tadeusz Ślusarski

**Tadeusz Ślusarski** (19. toukokuuta 1950 Żary – 17. elokuuta 1998 tie E65 lähellä Ostromicea) oli puolalainen seiväshyppääjä ja olympiavoittaja.

Ślusarski selviytyi Münchenin 1972 olympialaisissa seiväshypyn loppukilpailuun mutta jäi siinä ilman tulosta. Rooman EM-kilpailuissa 1974 hän sijoittui seitsemänneksi tuloksella 520&nbsp;cm. Toukokuussa 1976 hän hyppäsi maanmiehensä Władysław Kozakiewiczin kanssa Euroopan ennätyksen 562&nbsp;cm. Montréalin 1976 olympialaisissa hän voitti kultaa tuloksella 550&nbsp;cm. Seuraavissa olympialaisissa Moskovassa 1980 hän saavutti hopeaa tuloksella 565&nbsp;cm. Ateenan EM-kilpailuissa 1982 hän sijoittui kymmenenneksi tuloksella 545&nbsp;cm ja Helsingin MM-kilpailuissa 1983 neljänneksi tuloksella 555&nbsp;cm.

Sisäratojen EM-kilpailuissa Ślusarski voitti kultaa Göteborgissa 1974 tuloksella 535&nbsp;cm sekä Milanossa 1978 tuloksella 545&nbsp;cm.

Ślusarski menehtyi yhdessä toisen puolalaisen olympiavoittajan Władysław Komarin kanssa auto-onnettomuudessa elokuussa 1998.

## Lähteet

* 
* 
* 
* 
* 

### Viitteet
Siveydenpuu

**Siveydenpuu** eli **munkinsiveydenpuu** (*Vitex agnus-castus*) on verbena- eli rautayrttikasveihin kuuluva pensasmainen kasvi, joka tunnetaan myös nimellä **munkinpippuri**.

## Ulkonäkö
Siveydenpuu on pienen puun tai suuren pensaan kokoinen. Se kasvaa noin 3–6 metriä korkeaksi ja suurin piirtein yhtä leveäksi. Lehdet ovat halkaisijaltaan 7,5–10 senttimetriä ja niissä on 5–7 sormimaista haaraa. Se muistuttaa melko paljon kannabiksen lehteä. Kukinta-aikana violetteja kukkia tuottava siveydenpuu saatetaan sekoittaa kukkien samankaltaisuuden takia syyssyreeniin.

## Levinneisyys
Siveydenpuun levinneisyysalue käsittää Välimeren alueen. Sitä tavataan Pohjois-Afrikassa, Itä- ja Keski-Aasiassa sekä Etelä-Euroopassa.

## Käyttö
Siveydenpuun merkittävin käyttö on lääketieteessä. Sitä on käytetty gynekologisiin ongelmiin jo 500 vuotta ennen ajanlaskun alkua. Hippokrates suositteli siveydenpuun marjoja punaviinissä naisten sukuelinten hyvinvointiin vuonna 400 eaa.

Siveydenpuu sopii moniin naisten vaivoihin. Se käy kuukautisvaivojen hoitoon hormonijärjestelmän tasapainottamiseen. Se lievittää myös premenstruaalista oireyhtymää.

Siveydenpuuta on käytetty myös mausteena, esimerkiksi marokkolaisen keittiön ras el hanout -maustesekoituksessa on siveydenpuu yhtenä ainesosana. Lisäksi kasvin kukista tehdään parfyymiä, nuoria oksia käytetään korinvalmistuksessa ja lehdistä, siemenistä sekä juurista saadaan keltaista väriainetta. 

## Lähteet
* ''Vitex agnus-castus''. The IUCN Red List of Threatened Species 2018.  (uhanalaisluokitus)

### Viitteet

## Aiheesta muualla
* Suomen Lajitietokeskus: Siveydenpuu (munkinsiveydenpuu) – ''Vitex agnus-castus''
* UniProt: Taxonomy - ''Vitex agnus-castus'' 
*ITIS: ''Vitex agnus-castus'' 
* Global Biodiversity Information Facility (GBIF): ''Vitex agnus-castus'' 
*Dr. Duke's Phytochemical and Ethnobotanical Databases: ''Vitex agnus-castus'' 
*Gernot Katzer's spice pages: Chaste Tree (''Vitex agnus-castus'') 
* PheroBase: Plant Compounds of ''Vitex agnus-castus'' , the Monk's pepper
Saintvincentinamatsoni

**Saintvincentinamatsoni** (*Amazona guildingii*) on värikäs amatsonien sukuun kuuluva papukaijalintu. Sen aiempi suomenkielinen lajinimi oli **stvincentsaarenamatsoni**.

Se elää vain Saint Vincentin saarella.

## Koko ja ulkonäkö
Saintvincentinamatsoni kasvaa 40–46&nbsp;cm pitkäksi. Aikuisilla saintvincentinamatsoneilla on joko keltaisen- ja ruskeankirjava tai vihreä perusvärimuoto, mutta kahta täysin samanväristä lintua ei ole. Vihreässä värimuodossa höyhenet niskasta pyrstön alkuun ovat likaisenvihreitä. Pyrstö on pääosin sininen, mutta siinä on vihreää ja keltaista. Niska on vihreä, ja päässä on valkoinen ja sininen puolikas. Ruskeassa värimuodossa selkä on ruskea, siivet ovat ruskeat, siniset ja oranssit, pyrstön yläosa on sininen ja alaosa keltainen. Niska on vihreä, pää silmien takana on sininen ja silmien edessä oranssi ja keltainen. Nuoret linnut muistuttavat väreiltään aikuisia mutta ovat himmeämpiä.

## Esiintyminen
Saintvincentinamatsonia tavataan vain Saint Vincentilla. Saintvincentinamatsonit elävät pienissä parvissa ennen parittelun alkua.

## Elinympäristö
Saintvincentinamatsoni asuu kosteissa metsissä 350–600 metrin korkeudessa.

## Lisääntyminen
Saintvincentinamatsonit pariutuvat tammi–helmikuussa. Ne pesivät mielellään sopivissa suurissa puissa olevissa pesäkoloissa. Naaras hautoo yksin kahta munaa.

## Ravinto
Saintvincentinamatsonit syövät hedelmiä, siemeniä ja kukkia.

## Uhkia
Saintvincentinamatsoni on kärsinyt suuresti metsästyksestä ja metsien raivauksesta. Aikaisemmin se oli välittömässä vaarassa kuolla sukupuuttoon, mutta vuonna 1998 aloitetun tarhausohjelman avulla sen kanta on nykyään 450–500 yksilöä. Laji on siis ainakin toistaiseksi turvassa.

## Lähteet
* *Otavan lintutieto*, Otava

### Viitteet
Alfred Gilbert

**Alfred Carlton Gilbert** () oli yhdysvaltalainen keksijä, yleisurheilija, leluvalmistaja ja liikemies. 

Gilbert opiskeli Pacific Universityssä ja jatkoi opintojaan Yalen yliopistossa. Hän rahoitti urheilulääketieteen opintonsa toimimalla taikurina. Hän oli myös menestyksekäs seiväshyppääjä ja voitti olympiakultaa vuoden 1908 kesäolympialaisissa Lontoossa yhdessä Edward Cooken kanssa olympiaennätyksellä 371. He paransivat Charles Dvorakin edellistä olympiaennätystä 21 senttimetrillä.

Valmistumisensa jälkeen Gilbert perusti taikurien välineitä valmistavan yrityksen A. C. Gilbert Companyn. Hänet tunnetaan *[[Erector Set]]* -nimisen rakennussarjan keksijänä.

## Lähteet

## Aiheesta muualla
* Alfred Gilbertin profiili Eli Whitney -museon sivuilla 
* A. C. Gilbert  Sports Reference LLC
Murray Rose

**Iain Murray Rose** (6. tammikuuta 1939 Nairn, Skotlanti, Yhdistynyt kuningaskunta – 15. huhtikuuta 2012 Sydney) oli australialainen uimari. Hän voitti vuosien 1956 ja 1960 kesäolympialaisissa kaikkiaan kuusi mitalia, joista neljä kultaa.. 

Ison-Britannian Skotlannissa syntynyt Rose muutti lapsuudessaan Australiaan, jota hän edusti kilpaurallaan. Hän valmistui Yhdysvalloissa Etelä-Kalifornian yliopistosta (USC). Hän asui Yhdysvalloissa 30 vuotta ja palasi 1990-luvulla Australiaan. Hän työskenteli uintiuran jälkeen menestyksellisesti urheilumarkkinoinnin parissa.

Rose oli yksi Sydneyn vuoden 2000 kesäolympialaisten avausseremonian lipunkantajista. Hän kuoli leukemiaan Sydneyssä huhtikuussa 2012.

## Lähteet
* Murray Rose Biography and Olympic Results  Olympics at Sports-Reference.com 

### Viitteet
Erikoisjoukkue

**Erikoisjoukkue** (*Spooks*) on BAFTA-palkintoja kerännyt brittiläinen sarja, jota tuottaa itsenäinen tuotantoyhtiö *Kudos* BBC Onen alaisena. Suomessa sarjaa ovat esittäneet sekä Yle TV2 että MTV3. Sarja keskittyy seuraamaan Britannian tiedusteluyksikkö MI5:n vakoojia ja heidän työtehtäviään. Sarja tunnetaan Amerikassa ja Ranskassa nimellä "MI-5". Kanadassa se tunnettiin alun perin nimellä MI5, mutta kulkee nyt alkuperäisnimellään, Spooks. Britanniassa sarja on ollut erittäin suosittu, niin yleisön kuin kriitikoidenkin keskuudessa.

## Tekijät
Sarjan luojana toimii käsikirjoittaja David Wolstencroft ja sarjassa on vieraillut monia tunnettuja näyttelijöitä, kuten Hugh Laurie, Robert Hardy, Tim McInnerny, Bruce Payne, Ian McDiarmid, Ewen Bremner, Jimi Mistry, Andy Serkis, Andrew Tiernan, Anton Lesser, Anupam Kher, Alexander Siddig ja Anthony Head.

Vaikka sarjassa onkin usein kohtauksia MI5:n päämajasta Thames Housesta, ne kuvattiin todellisuudessa Lontoossa sijaitsevassa Freemasons' Hallissa.

Sarja on tunnettu vaihtuvasta näyttelijäkaartistaan ja siitä, ettei se pelkää tapattaa päähahmojaan.

## Näyttelijät
### Nykyiset päähenkilöt

### Aiemmat päähenkilöt

## Lähteet

## Aiheesta muualla

*
Pakoaukonsäädin

**Pakoaukonsäädin** on kaksitahtimoottoreissa, erityisesti motocrosspyörissä käytettävä laippa pakoaukossa, "pakoaukon venttiili", joka säätelee pakoaukon kokoa kierroksien mukaan, tuoden näin vääntöä tasaisesti joka kierrosalueelle. Pakoaukon säädin vähentää huomattavasti polttoaineenkulutusta, koska kone vetää paremmin matalilta kierroksilta lähtien.
Edward Cook

**Edward Tiffin Cook** (27. marraskuuta 1888 Chillicothe, Ohio – 18. lokakuuta 1972 Chillicothe, Ohio) oli yhdysvaltalainen seiväshyppääjä. Hän voitti olympiakultaa vuoden 1908 kesäolympialaisissa Lontoossa yhdessä toisen yhdysvaltalaisen Alfred Gilbertin kanssa olympiaennätyksellä 371. Charles Dvorakin edellinen olympiaennätys parani 21 senttimetriä.

## Lähteet
Insomnia (EP)

**Insomnia** on samannimisen kiiminkiläisen thrash metal -yhtyeen vuonna 1991 julkaisema minialbumi. EP:n julkaisi alun perin oululainen levy-yhtiö Bad Vugum. EP:n kappaleet kertovat persianlahden sodasta, Jehovan todistajista ja unettomuudesta.

## Kappaleet
#
#
#
#

## Aiheesta muualla
* 
*
Jean Boiteux

**Jean Boiteux** (20. kesäkuuta 1933 Marseille, Ranska – 11. huhtikuuta 2010) oli ranskalainen uimari. Hän voitti 400 metrin vapaauinnin kultamitalin vuoden 1952 kesäolympialaisissa Helsingissä. Boiteux'n isä innostui kultamitalista niin paljon, että hyppäsi poikansa maaliintulon jälkeen altaaseen vaatteet päällä onnittelemaan poikaansa. Boiteaux saavutti samoissa kisoissa pronssia 4&nbsp;×&nbsp;200 metrin vapaauintiviestissä.

Boiteux voitti useita mitaleita myös Euroopan-mestaruuskilpailuissa (1950, 1954). Hän kilpaili olympialaisissa myös vuonna 1956.

Boiteux kelpuutettiin uinnin kansainväliseen Hall of Fameen vuonna 1982. Hän kuoli 11. huhtikuuta 2010 pudottuaan kotipihansa puusta.

## Lähteet
Roy Saari

**Roy Allen Saari** (26. helmikuuta 1945 Buffalo – 30. joulukuuta 2008 Mammoth Lakes) oli yhdysvaltalainen, sukujuuriltaan suomalainen uimari. Hän voitti kultaa 4&nbsp;×&nbsp;200 metrin vapaauintiviestissä ja saavutti hopeaa 400 metrin sekauinnissa vuoden 1964 kesäolympialaisissa Tokiossa.

Myös Pan-Amerikan kisoissa menestynyt Saari pääsi vuonna 1976 uinnin kansainväliseen Hall of Fameen.

## Lähteet
Tummajättiläishyppypäästäinen

**Tummajättiläishyppypäästäinen** (*Rhynchocyon petersi*) on hyppypäästäisten lahkoon kuuluva pieni nisäkäslaji. Se elää luonnonvaraisena ainoastaan Afrikassa, osissa Keniaa ja Tansaniaa. Sielläkin se on varsin harvinainen ja uhanalainen.

## Lähteet

## Aiheesta muualla
*Is It an Elephant? Is It a Shrew? No, It’s a Sengi!  Smithsonian Nanional Zoological Park
Christina von Saltza

**Susan Christina ”Chris” von Saltza** (s. 3. tammikuuta 1944 San Francisco) on yhdysvaltalainen uimari. 

Saltza voitti vuoden 1960 kesäolympialaisissa Roomassa kolme kultamitalia (400 metrin vapaauinti, 4&nbsp;×&nbsp;100 metrin vapaauintiviesti, 4&nbsp;×&nbsp;100 metrin sekauintiviesti) ja yhden hopean (100 metrin vapaauinti).

Saltza kelpuutettiin uinnin kansainväliseen Hall of Fameen vuonna 1966.

## Lähteet
* 
* 
* Christina von Saltza Bio, Stats, and Results  Olympics at Sports-Reference.com 

## Aiheesta muualla
Lootus (albumi)

__NOTOC__
**Lootus** on suomalaisen Aku Ankkuli -yhtyeen kolmas albumi. Se julkaistiin vuonna 2003.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Simo Koivunen – laulu, basso
* Timo Rautiainen – kitara
* Seppo Pohjolainen – rummut, huuliharppu, laulu

### Tuotanto
* Tuomo Valtonen – äänittäjä
* Kaj Stenvall – kannen kuva (*Waterhouse*, 1993)

## Arvostelut
* Soundi: 

## Lähteet
Otto Scheff

**Otto Scheff** (12. joulukuuta 1889 – 26. lokakuuta 1956) oli itävaltalainen uimari ja poliitikko. Hän oli 400 metrin vapaauinnin kultamitalisti vuoden 1906 välikisoissa Ateenassa. Hän voitti samoissa kisoissa myös mailin vapaauinnin pronssia. Vielä Lontoossa 1908 hän sai pronssia 400 metrin vapaauinnissa ajalla 5.46,0.

Scheff teki vuonna 1908 ensimmäisen 200 metrin vapaauinnin maailmanennätyksen 2.31,6. Ennätys pysyi voimassa kaksi vuotta, kunnes Frank Beaurepaire rikkoi sen. Hän ui 1908 myös mailin vapaauinnin maailmanennätyksen 25.24,4. Thomas Battersby rikkoi ennätyksen seuraavana vuonna.

Scheff istui Itävallan kansanpuolueen jäsenenä parlamentissa vuosina 1945–1953.

## Lähteet
Palkka-armeija

**Palkka-armeija** () tarkoittaa armeijaa, joka ottaa osaa sotatoimiin rahallista korvausta vastaan pääasiassa yksityisten intressien vuoksi ilman erityistä ideologista, poliittista tai kansallista motiivia. Palkka-armeijan sotilaat ovat palkkasotilaita. Palkkasotilas ei ole sama asia kuin ammattisotilas, joka palvelee vakinaisessa sotaväessä ammatikseen saaden siitä palkkaa.

Vakinaisista sotaväen sotilaista koostuvaa armeijaa kutsutaan ammattiarmeijaksi.

## Sotilaspalveluyritys
Yrityksen tapaan toimivista, liiketaloudellista voittoa tavoittelevista palkka-armeijoista käytetään myös nimityksiä *kaupallinen sotilaspalveluyritys* (), *yksityinen turvallisuusyritys* ja *yksityinen sotilasyritys*. Usein nämä eivät kuitenkaan ole varsinaisesti yksityisiä, vaan julkishallinto on yritystoiminnassa mukana omistajana. Vaihtoehtoisia englanninkielisiä termejä ovat *private military firm* (PMF), *private security company* (PSC) ja *private military and security company* (PMSC).

Sotilaspalveluyrityksistä *operaattoriyritykset* osallistuvat suoranaisiin taistelutehtäviin, *asiantuntijayritykset* kouluttavat ja konsultoivat asevoimien joukkoja ja *tukiyritykset* tuottavat asevoimille erilaisia koulutus-, konsultointi-, logistiikka-, huolto- ja muita palveluita.

## Historia
Suuren Pohjan sodan jälkeen 1700-luvun Euroopassa palkka-armeijan käyttöä rajoittivat sen kalleus suhteessa käytettävissä olleisiin resursseihin ja sen tehottomuus. Pelkästään rahasta palvelevien ja usein väkisin värvättyjen sotilaiden taistelumoraalia oli vaikea pitää yllä, ja komentajien painajaisena oli sotilaiden karkaaminen. Palkka-armeijaan liittyneiden ongelmien seurauksena käytössä oli rajoitetun sodan oppi, jonka mukaan aseiden käytölle asetettiin vain suppeita tavoitteita. Armeijaa käytettiin myös säästeliäästi itse taistelutilanteissa, ja sen tehtäviä haluttiin keventää diplomatian avulla.

## Katso myös
*Asevoimat

## Lähteet
Radik Žaparov

**Radik Batyrbekuly Žaparov** (; s. 29. helmikuuta 1984 Almati) on kazakstanilainen mäkihyppääjä. Zhaparov kilpaili mäkihypyn maailmancupissa ensimmäisen kerran Kuusamossa 29.11.2003. Žaparovin paras sijoitus maailmancupin henkilökohtaisessa kilpailussa on 11. sija Kuopion kilpailussa maaliskuussa 2007.

Torinon talviolympialaisissa 2006 hän sijoittui normaalikilpailussa sijalle 26, suurmäessä sijalle 31. ja joukkuekilpailussa kahdenneksitoista. MM-kilpailuissa hänen paras henkilökohtainen sijoituksensa on 24. Osakan MM-kisoista 2007.

Seuratasolla Žaparov edustaa Csca Almatyn hiihtoseuraa. 

## Lähteet
* 
### Viitteet
Are You Ready

**Are You Ready** on australialaisen Shakaya -duon vuonna 2005 julkaisema single. Vuonna 2007 suomalainen Anna Abreu julkaisi siitä oman versionsa, joka myöhemmin myös julkaistiin singlenä.

Kappaleen on kirjoittanut Danny O'Donoghue ja Ruth-Anne Cunningham.

## Shakayan versio
Australialainen Shakaya-duo julkaisi kappaleen vuonna 2005 samannimiseltä albumiltaan. Kappale oli julkaisumaassaan hitti, mutta kansainvälistä hittiä siitä ei kuitenkaan tullut. Single sijoittui Australian singlelistalle parhaimmillaan sijalle 25 ja putosi listalta kahden viikon jälkeen.

### Kappaleet
# Are You Ready (feat. Jay-Z)
# Say Ho 
# Are You Ready (ilman rap-osuuksia)

### Listasijoitukset

## Anna Abreun versio

Suomalaisen Anna Abreun versio kappaleesta on hänen esikoisalbumillaan. Kappale julkaistiin alkuvuodesta 2008 singlenä. Singlejulkaisun jälkeen kappaleesta tehtiin myös remix-versio.

Single on Anna Abreun debyyttialbumin vähiten radiokanavilla soitettu single. Lähes kaksi kuukautta julkaisunsa jälkeen kappale ei ole noussut Suomen 20:n soitetuimman radiokappaleen joukkoon.

### Kappaleet
# 

;Are You Ready -Remixes
# 
# 

### Listasijoitukset
Malthusilaisuus

**Malthusilaisuus** on englantilaisen taloustieteilijän Thomas Robert Malthusin (1766–1834) kehittämään väestöteoriaan perustuva väestöpoliittinen oppi. Malthusilaisuuden mukaan  ihmislajilla on taipumus lisääntyä eksponentiaalisesti  (eli geometrisesti), mutta ruoantuotanto kasvaa vain lineaarisesti. Tämä johtaa siihen, että ihmiskunta lisääntyy, kunnes ravinnontuotannon rajat tulevat vastaan. Ravinnonpuute taas aiheuttaa äärimmäistä köyhyyttä, nälänhätää ja kulkutauteja, jotka pysäyttävät väestönkasvun. Malthus suositteli väestönkasvun hillitsemistä myöhäisen avioitumisen ja seksuaalisen pidättäytymisen avulla.

## Historia
Malthusilaisuutta seurasi **uusmalthusilaisuus**. Uusmalthusilaisuus jakaa malthusilaisuuden kanssa käsityksen, jonka mukaan väestönkasvu on köyhyyden syy. Sen sijaan uusmalthusilaisuus hyväksyy syntyvyyden säännöstelyn väline-ehkäisylläkin. Uusmalthusilaisuus oli voimissaan erityisesti Yhdistyneiden kansakuntien ensimmäisessä väestökonferenssissa Bukarestissa vuonna 1974. Siellä suurin osa kehittyneistä maista omaksui uusmalthusilaisuuden ajatukset ja piti kehitysmaiden alikehityksen pääasiallisena syynä korkeaa syntyvyyttä.

Uusmalthusilaisuutta on sävyttänyt myös rasismi, sillä teorian kannattajat ovat voineet jopa kannattaa syntyvyyden lisäämistä, jotta oma etninen ryhmä saataisiin lisääntymään. Ongelmana ei siis aina ole ollut väestön määrä sinänsä, vaan "väärän" väestön (esimerkiksi etninen vähemmistö, alkuperäisasukkaat jne.) määrä.

## Kritiikkiä
Nykytutkimuksen ja käytössä olevan empiirisen tiedon perusteella Malthusin teoriaa pidetään virheellisenä. Hänen arvailunsa eivät ole toteutuneet, sillä ihmiskunta ei ole lisääntynyt eksponentiaalisesti, eikä sen lisääntyminen näin ole luonnonlaki. Lisäksi myös ruoantuotannossa on kehitytty huomattavasti, mikä on mahdollistanut nykyisin suuremman ruoantuotannon henkeä kohti kuin Malthusin elinaikana.

## Katso myös
* Malthusin väestöteoria
* Vihreä vallankumous

## Lähteet

## Aiheesta muualla
*Malthus: ''Essay on the Principle of Population''
Brooke Bennett

**Brooke Marie Bennett** (s. 6. toukokuuta 1980) on yhdysvaltalainen uimari. 

Tampassa, Floridassa syntynyt Bennett on voittanut kolme olympiakultaa, joista ensimmäisen 800 metrin vapaauinnissa Atlantassa 1996. Sydneyssä 2000 hän voitti kultaa 400 ja 800 metrin vapaauinneissa.

Bennett on voittanut myös useita mitaleita maailmanmestaruuskilpailuissa, Pan-Amerikan kisoissa ja Pan-Tyynenmeren kisoissa.

## Lähteet
Hilja Jorma

**Hilja Jorma**, o.s. **Sara**, vuoteen 1906 **Saastamoinen** (16. marraskuuta 1885 Kuopio – 1. maaliskuuta 1972 Helsinki) oli suomalainen näyttelijä, joka esiintyi muun muassa Kansan Näyttämöllä. 

Hilja Jorman vanhemmat olivat vaatturimestari Lauri Johannes Sara ja Emilia Aspholm ja puoliso vuodesta 1910 oopperalaulaja ja näyttelijä Bruno Jorma. Hilja Jorma kävi Helsingin Suomalaisen Tyttökoulun ja teki useita opintomatkoja Keski-Eurooppaan. Hän esiintyi useissa eri teattereissa vuodesta 1904 ja toimi vuodesta 1931 näyttämötaiteen opettajana eri oppilaitoksissa, samoin kuin Suomen Filmiteollisuuden perustaman filmikoulun johtajana ja opettajana 1938–1940. Hilja Jorma liittyi aluksi Suomalaiseen Maaseututeatteriin, jossa hän työskenteli 1904–1909. Seuraavana näytäntökautena hän jatkoi näyttämöopintojaan Berliinissä Racson johdolla. Hän oli sitten Tampereen Teatterissa 1910–1911 ja sitten Maaseututeatterissa 1911–1917. Pisimpään Hilja Jorma oli Kansan Näyttämöllä, jossa hän oli kiinnitettynä 1917–1931. 

Hilja Jorma esiintyi nimiosissa näytelmissä Regina von Emmeritz ja Maria Stuart, Portian roolissa Venetsian kauppiaassa ja Kirstin roolissa Elinan surmassa. Erottuaan teatterista Jorma ryhtyi Suomen Näyttämöopiston näyttämöohjaajaksi. Hän oli Suomen Näyttelijäliiton hallituksen jäsen vuodesta 1913, sihteeri vuodesta 1927, liiton eläkelaitoksen sihteeri vuodesta 1932 ja hän edusti näyttelijäliittoa kansainvälisissä kongresseissa Berliinissä ja Wienissä.

Jorman elokuvaura kesti vuodesta 1921 aina vuoteen 1959 saakka. Hänen ensiesiintymisensä tapahtui elokuvassa *[[Se parhaiten nauraa, joka viimeksi nauraa]]* Impi Pontevan roolissa. *[[Tukkipojan morsian|Tukkipojan morsiamessa]]* (1931) hän esitti tukkilaispoika Erkin äitiä.  Hänen viimeinen roolinsa oli elokuvassa *[[Koulutietä kotitoimiin]]*. Hänellä oli rooli yhteensä kolmessatoista elokuvassa. Jorma käsikirjoitti elokuvan *[[Siltalan pehtoori (vuoden 1934 elokuva)|Siltalan pehtoori]]* Olli Nuorron kanssa vuonna 1934. 

Jorma osallistui aktiivisesti alansa järjestötyöhön, toimien muun muassa näyttelijöiden vanhuudenkotisäätiössä, jonka kunniapuheenjohtajaksi hänet kutsuttiin vuonna 1963.

## Lähteet
* 
* 

### Viitteet
Haukka-aratti

**Haukka-aratti** (*Deroptyus accipitrinus*) on kauniin näköinen, haukkaa muistuttava papukaija, mistä se on saanut nimensäkin.

## Koko ja ulkonäkö

Haukka-aratti kasvaa noin 35 cm pitkäksi. Sen selkä, pyrstö ja siivet lukuun ottamatta siivenkärkiä ovat vihreitä. Siivenkärjet ovat mustat ja pää on ruskea. Niskassa sekä vatsassa on punaisia, sinikärkisiä höyheniä, joita kohottamalla se tekee itsestään haukkaa muistuttavan.

Lajilla on kaksi alalajia: *D.a. accipitrinus* ja *D.a. fuscifrons.* Alalajit erottaa parhaiten otsan ja pyrstön tyven väristä. Nimilajilla otsa on etenkin ylänokan tyvestä valkoinen, *D. a. fuscifrons*illa se on ruskea, jossa on valkoisia viiruja. Alalajin nimi tarkoittaakin "ruskeaa/tummaa otsaa". Nimilajilla on tummanpunainen pyrstön tyvi, *fuscifronsilta* tämä punainen puuttuu.

## Esiintyminen
Haukka-arattia tavataan Etelä-Amerikassa Amazonasista pohjoiseen ja osassa Kolumbiaa sekä Perun koillisosissa. Haukka-aratti on harvinaistunut metsien häviämisen takia.

## Elinympäristö
Haukka-aratit asuvat sekametsissä ja savanneilla.

## Lisääntyminen
Haukka-aratti pesii puussa vanhassa tikankolossa, mutta muuta sen pesimäbiologiasta ei juuri tiedetä.

## Ravinto
Haukka-aratit syövät erilaisten palmujen ja muiden kasvien hedelmiä, siemeniä ja pähkinöitä.

## Lemmikkinä
Haukka-arattia tavataan ajoittain Suomessa, mutta Suomessa se on harvinainen lemmikki.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
**Otavan lintutieto*, Otava

### Viitteet
Kieren Perkins

**Kieren John Perkins** (s. 14. elokuuta 1973) on australialainen uimari, joka rikkoi maailmanennätykset sekä 400 että 1&nbsp;500 metrin vapaauinnissa.

Perkins voitti 1&nbsp;500 metrin vapaauinnissa olympiakultaa Barcelonassa 1992 ME-ajalla 14.43,48 ja Atlantassa 1996 ajalla 14.56,40. Hän saavutti samasta lajista olympiahopeaa vielä Sydneyssä 2000 ajalla 14.53,59 häviten maanmiehelleen Grant Hackettille runsaat viisi sekuntia. Vuonna 1992 Barcelonassa hän saavutti 1&nbsp;500 metrin vapaauinnin olympiakullan lisäksi hopeaa 400 metrin vapaauinnissa.

Perkins on voittanut uransa aikana useita muita mitaleita maailmanmestaruuskilpailuissa, Kansainyhteisön kisoissa ja Pan-Tyynenmeren kilpailuissa. Hän oli maailman ”vuoden uimari” vuonna 1994. Hänellä on Australian ritarikunnan mitali.

## Lähteet
Robert Opron

**Robert Opron** (22. helmikuuta 1932 Amiens – 29. maaliskuuta 2021 Antony) oli ranskalainen autojen muotoilija, joka loi uransa aikana useita malleja muun muassa Citroënille. Näistä tunnetuimpia ovat Citroën SM, Citroën GS ja Citroën CX. GS oli vuoden auto Euroopassa 1971 ja CX 1975. 

Opron suunnitteli myöhemmin Renaultille Renault 9:n ja 11:n, Renault 25:n ja Renault Fuego:n. 

Opron kuoli koronaviruksen aiheuttamiin komplikaatioihin 29. maaliskuuta 2021 89 vuoden iässä.

## Lähteet
Kyproksen alueet

**Kyproksen alueet** () muodostavat korkeimman tason hallinnollisen jaon Kyproksen saarella. Koko Kypros on jaettu kuuteen alueeseen, jotka on nimetty pääkaupunkinsa mukaan. Aluejako on alun perin koskenut koko saarta eli sekä Kyproksen tasavallan että Pohjois-Kyproksen turkkilaisen tasavallan hallinnoimia osia. Nykyisin Pohjois-Kyproksen aluejako kuitenkin poikkeaa alkuperäisestä jaosta joiltakin osin.

Alueet on jaettu kuntiin (δήμος, *dímos*) ja yhdyskuntiin (κοινότητα, *koinótita*). Alueiden lisäksi saarella on kaksi Ison-Britannian hallinnoimaa sotilastukikohtaa, Akrotíri ja Dekéleia.

## Kyproksen tasavallan alueet

Kyproksen tasavallan ja *[[de jure]]* koko saaren alueet ovat:

## Pohjois-Kyproksen alueet

Pohjois-Kyproksen alueet ovat:
Jeff Long

**Jeff Long** on yhdysvaltalainen kirjailija. Häneltä on suomennettu kauhu- ja tieteisaineksia sisältävät jännitysromaanit *Helvetin piirit* (1999) *Vuosi nolla* (2002), *Tilinteon hetki* (2004), sekä vuorikiipeilyaiheinen jännitysromaani *Seinämä* (2006) ja Helvetin piirit -romaanin jatko-osa *Helvetin sydän* (2007).

## Suomennetut teokset

* 
* 
* 
* 
* 

## Lähteet

## Aiheesta muualla
* Seppo Lehtinen: Helvetin piirit. Turun sanomat 1.7.2001.
* Hannu Blommila: Helvetin piirit. Tähtivaeltaja 1/2001.
* Kitti Nurmi: Jeff Long kirjoittaa tummaa fantasiaa. Unikankare.net 4.11.2005.
* Kitti Nurmi: Jeff Long tarttuu Vietnamin sotaan. Unikankare.net 4.11.2005.
* M. G. Soikkeli: Kummitustarina miesten menettämästä maailmasta. 2006.
* Kari Salminen: Paluu pimeään. Turun sanomat 29.12.2008.
Lin Yih-Chih

**Lin Yih-Chih** on taiwanilainen 67,5 senttimetrin pituinen mies. Hän oli aikaisemmin Guinnessin ennätyskirjan mukaan lyhin mies.  Kirjailija ja yhteiskunnallinen aktivisti Lin kärsii synnynnäisestä Osteogenesis Imperfecta -luustonhaurastumistaudista.

Huhtikuussa 2005 Lin kertoi, että häntä on kiristetty uhkauksilla tuoda julkisuuteen kuvia, joissa hän harjoittaa itsetyydytystä muun muassa erilaisissa vammaisille tarkoitetuissa ryhmissä sekä internet-keskustelussa tapaamalleen naiselle lähetetyissä web-kamera-kuvissa. Lin kertoi tulleensa asian kanssa julkisuuteen varoittaakseen muita ihmisiä vaaroista, joita seksuaalisten kontaktien solmiminen internetissä voi saada aikaan.

## Lähteet
Reidenojennuslaite

**Reidenojennuslaite** on kuntosalilaite, jonka tarkoitus on harjoittaa nelipäistä reisilihasta eristävästi, eli se yhtenä ainoista liikkeistä käy ainoastaan etureisiin.

Laittetta käytetään menemällä istumaan siihen siten, että jalkatuet on asetettu sääriä vasten. Sääri/polvi ojennetaan tästä niin ylös kuin pystytään.

Suoritustekniikassa olennaisinta on liikkeen ns. vetäminen eikä koko painolla potkaiseminen.
Human After All (kappale)

**Human After All** on Daft Punkin electro Rock -kappale, joka on samalla samannimisen albumin ensimmäinen kappale. Kappaleesta on julkaistu myös single.